**ZAPISNIK**

**SA 2. ELEKTRONIČKE SJEDNICE POVJERENSTVA ZA PROCJENU ŠTETA OD PRIRODNIH NEPOGODA GRADA IVANIĆ-GRADA**

**ODRŽANE DANA 14.04.2020. GODINE**

2. sjednica Povjerenstva za procjenu šteta od prirodnih nepogoda održana je dana **14. travnja 2020. godine (utorak)** u periodu od 8,00-15,00 h elektroničkim putem.

Obrasce za glasovanje putem elektroničke pošte [marina.siprak@ivanic-grad.hr](mailto:marina.siprak@ivanic-grad.hr) zaprima i bilješke vodi Marina Šiprak – viša stručna suradnica za imovinsko-pravne poslove.

Članovi Povjerenstva za procjenu šteta od prirodnih nepogoda Grada Ivanić-Grada koji su pristupili sjednici elektroničkim putem:

**Ivan Brcković, Mirko Mandić, Tomica Goričan, Mario Franjčić, Marina Herceg Pendelić**

Na elektroničkoj sjednici prisutno je svih 5 članova Povjerenstva, što predstavlja većinu članova Povjerenstva za procjenu šteta od prirodnih nepogoda Grada Ivanić-Grada, postoji kvorum te se mogu donositi pravovaljane odluke.

Obrasci za glasovanje prisutnih članova Povjerenstva prileže ovom zapisniku i čine njegov sastavni dio.

Prije utvrđivanja dnevnog reda, na sjednici je jednoglasno usvojen zapisnik sa 1. sjednice Povjerenstva za procjenu šteta od prirodnih nepogoda Grada Ivanić-Grada.

Povjerenstvo za procjenu šteta od prirodnih nepogoda Grada Ivanić-Grada jednoglasno je usvojilo sljedeći

**DNEVNI RED**

1. Pregled zaprimljenih prijava štete (obrazac PN) uzrokovane prirodnom nepogodom potres i utvrđivanje prve procjene štete radi unosa podataka u Registar šteta,
2. Utvrđivanje načina konačne procjene štete uzrokovane prirodnom nepogodom potres,
3. Razno.

Rad prema utvrđenom dnevnom redu.

**1. TOČKA**

Provedenim glasovanjem konstatirano je kako je 5 članova Povjerenstva elektroničkim putem glasovalo sa 5 glasova za te je jednoglasno usvojen sljedeći

ZAKLJUČAK

Povjerenstvo za procjenu šteta od prirodnih nepogoda Grada Ivanić-Grada utvrđuje prvu procjenu štete uzrokovane prirodnom nepogodom potres na području grada Ivanić-Grada dana 22. ožujka 2020. godine, proglašenom odlukom župana Zagrebačke županije Klasa: 920-01/20-02/01, Urbroj: 238/1-03-20-02 od 27. ožujka 2020. godine.

II.

Prema prvim procjenama prijavljene štete procjenjuje se da šteta nastala na građevinama u djelatnosti graditeljstva i prometa iznosi 6.000.000,00 kuna.

III.

Zaključak stupa na snagu danom donošenja.

Zaključak prileži zapisniku i čini njegov sastavni dio.

Napomena: prijedlog Zaključka je članovima Povjerenstva dostavljen u materijalima za sjednicu Povjerenstva za procjenu šteta od prirodnih nepogoda Grada Ivanić-Grada.

**2. TOČKA**

Provedenim glasovanjem konstatirano je kako je 5 članova Povjerenstva elektroničkim putem glasovalo sa 5 glasova za te je jednoglasno usvojen sljedeći

ZAKLJUČAK

I.

Povjerenstvo za procjenu šteta od prirodnih nepogoda Grada Ivanić-Grada razmatralo je način utvrđivanja konačne procjene štete uzrokovane prirodnom nepogodom potres na imovini oštećenika na području grada Ivanić-Grada.

II.

Povjerenstvo za procjenu šteta od prirodnih nepogoda Grada Ivanić-Grada, sukladno članku 15. Zakona o ublažavanju i uklanjanju posljedica prirodnih nepogoda (Narodne novine, broj 16/19), predlaže uputiti Povjerenstvu za procjenu šteta od prirodnih nepogoda Zagrebačke županije zahtjev za imenovanje stručnog povjerenstva za potrebe procjene štete na imovini oštećenika na području grada Ivanić-Grada.

III.

Zaključak stupa na snagu danom donošenja.

Zaključak prileži zapisniku i čini njegov sastavni dio.

Napomena: prijedlog Zaključka je članovima Povjerenstva dostavljen u materijalima za sjednicu Povjerenstva za procjenu šteta od prirodnih nepogoda Grada Ivanić-Grada.

**3.TOČKA – RAZNO**

Pod točkom 3. Razno nije bilo pitanja ni prijedloga.

ZAPISNIK SASTAVILA: PREDSJEDNIK POVJERENSTVA:

Marina Šiprak, dipl.iur. Ivan Brcković



KLASA: 022-05/19-02/28

URBROJ: 238/10-02-01-03/2-20-4